Byrettens dom på 10 dages fængsel samt bøde stadfæstes med den ændring, at bødestraffen nedsættes til 6.500 kr. i sag om tiltale for overtrædelse af færdselslovens § 117a. stk. 1 samt straffelovens 164, stk.1
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Falsk forklaring/falsk anklage;
Færdsel;
Strafferetlige sanktioner og andre foranstaltninger;

/

D O M

afsagt den 18. februar 2008 af Vestre Landsrets 5. afdeling

(dommerne Lilholt, Dorte Jensen og Henrik Twilhøj med doms-

mænd) i ankesag S – 2141-07

Anklagemyndigheden

mod

Tiltalte 1,

født Dato 1963

(Advokat Henrik Feldt-Rasmussen, Århus).

Retten i Århus, 1. afdeling, har den 27. september 2007 af-

sagt dom i 1. instans (SS 1.2286/2007).

Sagen er indbragt for landsretten af Tiltalte 1 med påstand

om formildelse, navnlig således at den mildere strafferamme i

straffelovens § 164, stk. 3, bringes i anven-delse, og at der

idømmes en bødestraf, subsidiært en betinget fængselsstraf og

en bøde på 6.500 kr.

Under hovedforhandlingen har anklagemyndigheden og tiltalte

opnået enighed om, at tiltaltes forklaring for byretten ikke

dækker en tilståelse af overtrædelse af straffelovens § 164,

stk. 1.

Anklagemyndigheden og tiltalte har endvidere været enige om,

at sagen ikke ønskes hjemvist, men at den ønskes pådømt i an-

ken for forhold 2 ’ s vedkommende i overensstemmelse med til-



/

- 2 -

taltes forklaring for byretten, således at forhold 2 henføres

under straffelovens § 164, stk. 3, ved den 2. februar 2007

ca. kl. 12.15 ud for Fuglesangs Allé 101, Århus, med forsæt

til at Person 3 med dennes samtykke blev sigtet for over-

trædelse af færdselslovens § 56, stk. 1, uagtet han ikke hav-

de begået denne overtrædelse, idet tiltalte, der var frakendt

førerretten, oplyste, at han ikke havde medbragt sit køre-

kort, og at han var Person 3, CPR nr. (Født 1966).

Anklagemyndigheden har påstået stadfæstelse af frihedsstraf-

fen og nedsættelse af bøden til 6.500 kr.

Der er for landsretten fremlagt oplysninger fra skattemyndig-

hederne om tiltaltes indkomstforhold i 2007. Det fremgår, at

indtægten har været 169.176 kr.

Tiltalte har supplerende forklaret, at han talte med politiet

i 4-5 minutter, inden han indrømmede, at han ikke var Person

3. Hans aftale med Person 3 vedrørte alene den situati-on,

hvor han blev standset af politiet uden at have kørekort.

Om sine personlige forhold har tiltalte supplerende forkla-

ret, at det vil være økonomisk meget belastende for hans fir-

ma, hvis han skal afsone i 10 dage.

Landsrettens begrundelse og resultat:

Straffen fastsættes efter straffelovens § 164, stk. 3, og

færdselslovens § 117 a, stk. 1.   

Efter karakteren af overtrædelsen af straffelovens § 164,

stk. 3, herunder at aftalen med Person 3 var indgået inden

kørslen, udmåles straffen til fængsel i 10 dage.   



/

- 3 -

5 voterende udtaler herefter, at der med samme begrundelse

ikke er grundlag for at gøre frihedsstraffen betinget.   

1 voterende udtaler, at der på baggrund af tiltaltes person-

lige forhold undtagelsesvist er grundlag for at gøre friheds-

straffen betinget.

Dette spørgsmål afgøres efter stemmeflertallet.

For overtrædelsen af færdselslovens § 117 a, stk. 1, fastsæt-

tes der i medfør af færdselslovens § 118 a, stk. 4, en bødes-

traf på 6.500 kr. Forvandlingsstraffen er fortsat fængsel i

10 dage.

Med de anførte ændringer stadfæster landsretten dommen.

T h i  k e n d e s  f o r  r e t:

Byrettens dom ændres, således at bødestraffen nedsættes til

6.500 kr.   

Statskassen skal betale sagens omkostninger for landsretten.

Lilholt Dorte Jensen         Henrik Twilhøj  



/

- 4 -





/